**NOTĂ INFORMATIVĂ**

la proiectul Hotărârii Guvernului

cu privire la transmiterea unor bunuri

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul Hotărârii Guvernului cu privire la transmiterea unor bunuri este elaborat de către Ministerul Educației și Cercetării și prevede dotarea instituțiilor de învățământ general cu 9889 de laptop-uri.  |
| 1. **Condițiile ce au impus elaborarea proiectului de act normativ și finalitățile urmărite**
 |
| Ministerul Educației și Cercetării este implementatorul Proiectului Reforma Învățământului în Moldova (PRIM) în cadrul Acordului de Finanțare nr. 6181 (finanțare adițională pentru PRIM), semnat între Republica Moldova și Asociația Internațională pentru Dezvoltare și ratificat de către Parlamentul Republicii Moldova prin Legea nr. 88 din 24 mai 2018. Astfel, în cadrul Proiectului ”Reforma Învățământului din Moldova” (PRIM), au fost achiziționate 10000 de laptop-uri, dintre care 9889 de laptop-uri sunt repartizate instituțiilor de învățământ general din subordinea administrațiilor publice locale, iar 111 instituțiilor de învățământ general din subordinea MEC.În context, proiectul Hotărârii Guvernului cu privire la transmiterea unor bunuri prevede dotarea instituțiilor de învățământ general cu 9889 de laptop-uri și a fost elaborat în scopul dotării instituțiilor de învățământ cu tehnică de calcul, pentru a oferi accesul elevilor la tehnologiile informaționale necesare pentru desfășurarea procesului educațional în clasă și la distanță. Finalitatea urmărită este de a oferi posibilitatea elevilor să beneficieze de laptopuri la necesitate, în scopul asigurării accesului la educație la distanță în perioada de pandemie și nu numai, prin transmiterea acestora în utilizare temporară.Pentru a asigura o repartizare corectă și echitabilă a tehnicii de calcul, prin ordinul MECC nr. 379 din 09.04.2021 au fost aprobate criteriile de repartizare ale tehnicii de calcul achiziționate din cadrul Proiectului ”Reforma Învățământului din Moldova”.Menționăm că în scopul determinării necesităților reale, asigurării evidenței și monitorizării modului de utilizare a tehnicii de calcul, în Sistemul Informațional de Management în Educație (SIME) au fost adăugați indicatori cu privire la necesitatea de tehnică de calcul a elevului și cadrului didactic, tehnica de calcul primită în utilizare temporară, perioada de utilizare etc. Astfel, în martie 2021, au fost declarate în SIME, fiind confirmate prin semnătura conducătorului instituției de învățământ, necesități privind 20698 de unități de tehnică de calcul, dintre care 11214 unități pentru elevii din clasele 1-4, 9201 unități pentru elevii din clasele 5-9 și 283 un. pentru elevii din clasele 10-12. Reieșind din numărul de laptop-uri deținut, precum și din faptul că pentru învățământul primar se optează pentru desfășurarea procesului educațional cu participare fizică, laptop-urile au fost repartizate conform necesităților declarate pentru cl. 5-12 integral și circa 5% din numărul necesităților declarate pentru clasele 1-4. |
| 1. **Principalele prevederi ale proiectului și evidențierea elementelor noi**
 |
|  Potrivit proiectului se propune transmiterea, cu acordul consiliilor locale, a bunurilor și materialelor circulante din proprietatea statului, administrarea Ministerului Educației și Cercetării, în proprietatea unităților administrativ-teritoriale.Reieșind din contextul pandemiei de COVID-19 și necesitatea repartizării rapide a acestor bunuri, se propune ca Hotărârea de Guvern să intre în vigoare la data publicării în Monitorul Oficial al Republicii Moldova. |
| 1. **Fundamentarea economico-financiară**
 |
|  Prezentul proiect nu necesită cheltuieli suplimentare. Ministerul Educației și Cercetării a recepționat Deciziile Consiliilor Raionale/Municipale cu privire la acordul recepționării tehnicii de calcul. |
| 1. **Modul de încorporare a actului în cadrul normativ în vigoare**
 |
| Pentru implementarea prezentului proiect nu va fi necesară modificarea altor acte normative. |
| 1. **Avizarea și consultarea publică a proiectului**
 |
|  În scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării [www.mecc.gov.md](http://www.mecc.gov.md), compartimentul Transparență, directoriul Transparență decizională, secțiunea Modul de participare.  |

**Ministru Anatolie TOPALĂ**

Executant: A.Prisacaru, tel. 0 22 232785